CELEX: 62010CN0362
Language: da
Date: 2010-07-20 00:00:00
Title: Sag C-362/10: Sag anlagt den 20. juli 2010 — Europa-Kommissionen mod Republikken Polen

6.11.2010   
            
            
               DA
            
            
               Den Europæiske Unions Tidende
            
            
               C 301/4
            
         Sag anlagt den 20. juli 2010 — Europa-Kommissionen mod Republikken Polen
   (Sag C-362/10)
   ()
   2010/C 301/06
   Processprog: polsk
   
      Parter
   
   
      Sagsøger: Europa-Kommissionen (ved S. La Pergola og K. Herrmann, som befuldmægtigede)
   
      Sagsøgt: Republikken Polen
   
      Sagsøgerens påstande
   
   
               —
            
            
               Det fastslås, at Republikken Polen har tilsidesat sine forpligtelser i henhold til artikel 2, 3, 4, 6, 7, 8, 10 og 11 i Europa-Parlamentets og Rådets direktiv 2003/98/EF af 17. november 2003 om videreanvendelse af den offentlige sektors informationer (1), idet det ikke har vedtaget alle de love og administrative bestemmelser, der er nødvendige for at efterkomme direktivet.
            
         
               —
            
            
               Republikken Polen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Ifølge Kommissionen har Republikken Polen ikke gennemført de nødvendige foranstaltninger i national ret til gennemførelse af direktiv 2003/98. Loven af 6. september 2001 om aktindsigt i offentlige informationer (ustawa o dostępie do informacji publicznej), som er anmeldt til Kommissionen, vedrører ikke videreanvendelse af den offentlige sektors informationer, da den ikke i sig selv definerer udtrykket »videreanvendelse«. De rettigheder og forpligtelser, der følger af loven, kan således allerede af denne grund ikke udgøre en konkret gennemførelse af direktiv 2003/98.
   
      (1)  EUT L 345, s. 90.